**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Философия және саясаттану факультеті**

**Философия кафедрасы**

**«Экзистенциализм» пәні бойынша қысқаша дәрістер**

**8-дәріс.** К. Ясперстің экзистенцалистік көзқарастары

**Дәрістің негізгі сұрақтары**:

1. Ясперс Карлдің өмірі мен шығармашылығы

2. Ясперс Карлдің экзистенциясы мен экзистпнциализмі

3. К.Ясперстің тарих философиясы

4. К. Ясперстің психологиялық пайымдаулары

5. К. Ясперстің философия тарихы

**Дәрістің мақсаты** – студенттерге философиядағы ХХ ғасырдағы экзистенциализм бағытының өкілі –Ясперс Карлдің экзистенциалистік ойлары түсініктері беру

Ясперс Карл (1883-1969 жж.) — неміс философы және психиатр. Негізгі еңбектері: «Бүкіл жалпы психопатология», «Дүниеге көзқарас психологиясы», «Тарихтың тағайындалуы мен мағынасы», «Ницше», «Декарт және философия», «Экзис­тенциалдық философия», «Ақиқат туралы», «Философиялық сенім», «Философияға кіріспе» т.б.

Мәселен, дүниетанымның психологиялық мәселелерінде; шынайы философиялық рефлексияның оратылығы ретінде Ясперс кез-келген рационалистік тұрғыдан құрылған әлемнің картинасы шығармашылық ойлайтын адамның жасырын жан-дүниелік ұмтылыстарының тұспалдап айтылған интеллектуальді түсіндірмелерінен басқа ешнәрсе де емес деп тұжырымдады. Болмыс «шифрленген», міндетті түрде түсіндіруді қажет етеді.

Ясперс шынайы адам болмысының ашылуын «шекаралық жағдай» ретінде атап көрсетеді, бұл сәтте адам шынайы болмыспен бетпе-бет кездесіп, өзінің ішкі мағынасын толықтай ашады, ол жағдайлар өлім, ауру алдында т.б. көрінуі мүмкін. Адамның ешнәрсе араластырылмаған жеке даралығы, шынайы болмысы заттық әлемнің шекараларынан табылмайды, ол еркіндік: адам зерттеудің пәні немесе адам еркіндік ретінде.

 Философия оның түсінігі бойынша, әдістері мен пәні шешімін тапқан арнайы ғылым емес, болмыстағы өмір сүретіндігімізді ғана куәландырады, метафизика адамды болмыстың мағынасын іздеумен келістіреді. «Әлемдегі болмыс», нәрселік болмыс, «ғұмыр кешу» — болмыстың заттық деңгейі, философиялау «әлемдегі бағдар». «Философиялық сенім» ашылу емес, ойтолғамның өнімі, философиялау қабілеті кез-келген адамға тән және шынайы «тілдік қарым-қатынасқа» жету мақсатын иеленеді. Адамдардың қарым-қатынасы – адам болмысының атрибуты. Бар-лық адамды үш тәсілмен қарсы алады; әлем, экзистенция және трансценденция. Трансценденция әлемнің және адамның ғұмыр кешуінің шетінің арғы жағындағы нәрсенің мәні, ол құндылық пен мағына береді: табиғат, миф, по­эзия, философия — трансценденцияның шифрлары.

 Тарих философиясымен айналысқан ойшыл адамзат дамуының үрдістерін былайша ажыратады: адамдардың тілді, еңбек құралдарын және отты пайдаланып, нәтижесінде жоғары өркениетті қалыптастыруы; екінші, Үнді, Египет, Месопатамия, Қытай – б.э.б. 5-3 мыңжылдық; Үшінші, «әлемдік уақыттың белдеуі» (осьтік уақыт) – (б.э.б 8-2 ғғ.). Бұл кезеңде бір уақытта және әрқайсысы өз бетімен жеке дара рухани дамудың кезеңін бастан өткізді. Адамдар жеке мүкіндіктерін, шынайы жауапкершіліктерін, өздерін-өздері түйсіне бастады, жеке оқшау тарихтар әлемдік тарихи үрдістермен алмастырылды. Мифтік дәуір өзін тыныштандыратындығымен, өзінен-өзі түсініктілігімен қоса аяқталып, рационалдылық пен тәжірибені рационалдылық тұрғыдан түсіндіру тарапынан мифке қарсы күрес басталды, құдайдың шынайы емес образына, азғырушыларға қарсы бір трансцендентті құдай үшін тайталас басталды. Бұндай адам болмысының жалпы өзгерісін шабыттану деп атуға болады. Төртінші кезең Еуропада (17-20 ғғ.) ғылыми-техникалық өркениеттің пайда болуы. Ясперстің саяси-құлықтылық ізденістері «неміс кінәсі», «қырғи-қабақ соғыс» т.б. зерттеулерінде шынайыландырылды.

К. Ясперстің «Дүниеге көзқарас психологиясы» деп атаалған еңбегінде веберлік мінсіз типтер тнеориясына сәйкес, ол да өзіндік бір типтер жасауға ұмтылды. Субьект-обьектілік позицияны негізге алды, осы антиномияда адамның ішкі қобалжулары мен обьективті құбылыстар қатынасы құрылымданады. Дүниеге көзқарасты қалыптастыру – бейтарап емес, ол патологиялық элементтерді қамтиды, қорғаныш тетіктерін, стратегия мен қудалап шығаруды қамтамасыз етеді. Дүниеге көзқарас арқылы жалған айқындықтар шоғырланады немесе рационалдылықтың мүлтіксіз формасы құрылымданады, ол адамзат адамның әрқилы ғұмыр кешу мүмкіндіктері бар екендігінен қорқатын ақылды іздестіреді. Дүниеге көзқарас осы тұрғыдан алғанда, экзистенция тәжірибеге қарсы күрес жүргізетіндіндігін бекітетін белгілі бір «ұқыпты орам қорапшалар» формасын иеленеді, ол қорғаныш тетіктерінің құрмауларын бұзуға ұмтылады. Психологиялық зерттеулердің негізгі мақсаты адамның шектелуіндегі өзін қоршайтын психологиялық антиномияларының шегінен шығуға ықпалдасу болып табылады.

Ондан соң ол философияға қайта оралып, үш томдық философия атты еңбек жазады, ол еңбегінде адам санасын рух феноменологиясы тұрғысынан қарастыратын гегельшілдік әдіснамаға оралады.

 Ғылым мен философияның қатынасы қайшылықты емес, бірақ сәйкес те емес, ғылым потенциалды таным жолдарын, зерттеудің нақты нәтижелерін ұсынады, философияның көреген қылады. Философия ғылымдар жүйесіне ішкі байланыстардың мағынасын береді.

**Өтілген материалдар бойынша бақылау сұрақтары:**

1.Философия тарихы философиялық ой кешудің тарихы

2.Тарих философиясының негіздемелері

3.Қоғамдағы психопатологияның институционалдануы

4. Экзистенциалды психология негіздері

**Пайдаланатын әдебиеттер:**

1. Ясперс К. Смысл и назначение истории: Пер. с нем.-М.:[Политиздат](https://ru.wikipedia.org/wiki/%D0%9F%D0%BE%D0%BB%D0%B8%D1%82%D0%B8%D0%B7%D0%B4%D0%B0%D1%82), 1991.-527 с.
2. Ясперс К. Ницше и христианство / Пер. Т. Ю. Бородай.-М.:Медиум;
3. Ясперс К. Язык.-В сб.:Философия языка и семиотика.-Иваново: [ИвГУ](https://ru.wikipedia.org/wiki/%D0%98%D0%B2%D0%93%D0%A3%22%20%5Co%20%22%D0%98%D0%B2%D0%93%D0%A3), 1995.-С. 84-203
4. Ясперс К. Собрание сочинений по психопатологии. В 2 т. -М.:Изд. центр «Академия»; СПб.: Белый кролик, 1996.
5. Ясперс К. [Общая психопатология / Пер. с нем. Л.О. Акопяна](http://www.otrok.ru/doktor/jaspers/jaspers.htm).-Москва: Практика, 1997.-1056 с.
6. Ясперс К. Вопрос о виновности. О политической ответственности Германии/Пер. С. Апта.-М.:[Прогресс](https://ru.wikipedia.org/wiki/%D0%9F%D1%80%D0%BE%D0%B3%D1%80%D0%B5%D1%81%D1%81_%28%D0%B8%D0%B7%D0%B4%D0%B0%D1%82%D0%B5%D0%BB%D1%8C%D1%81%D1%82%D0%B2%D0%BE%29), 1999.
7. Ясперс К. (трёхтомная книга) Философия. Книга 1. Философское ориентирование в мире; Философия. Книга 2. Просветление экзистенции; Философия. Книга 3. Метафизика/Пер.снем. А.К.Судакова -М.: Канон+РООИ «Реабилитация», 2012.